ມຽນມາ ປ່ອຍ ພວກນັກໂທດການເມືອງ ຄັ້ງໃຫຍ່ (ເບິ່ງສະໄລດ໌)
ພວກນັກໂທດການເມືອງ ທີ່ມີຊື່ສຽງຄົນສຳຄັນໆ ຖືກປ່ອຍ ອອກຈາກຄຸກມຽນມາ ໃນການໃຫ້ອະໄພໂທດຄັ້ງໃຫຍ່ ໃນວັນສຸກມື້ນີ້.
ໃນວັນສຸກມື້ນີ້ ມຽນມາໄດ້ປ່ອຍພວກນັກໂທດການເມືອງທີ່ມີຊື່ສຽງຈຳນວນນຶ່ງ ໃນອັນທີ່ ຫຼາຍໆຄົນເວົ້າວ່າ ອາດເປັນການປ່ອຍພວກນັກໂທດທີ່ສຳຄັນສຸດຂອງມຽນມາໃນຮອບ ຫຼາຍໆທົດສະວັດ ມີພວກນັກຂ່າວ ພວກຜູ້ນຳສາສະໜາແລະອະດີດນາຍົກລັດຖະມົນຕີທ່ານນຶ່ງ ຮວມຢູ່ໃນ ບັນດາພວກນັກໂທດຈຳນວນ 651 ຄົນທີ່ຄາດວ່າເລີ່ມຖືກປ່ອຍຢູ່ໃນທົ່ວປະເທດ ໃນວັນ ສຸກມື້ນີ້ ໃນບັນດາພວກນັກໂທດ ທີ່ຖືກປ່ອຍນັ້ນ ກໍມີນັກເຄື່ອນໄຫວເພື່ອປະຊາທິປະໄຕ Min Ko Naing ຜູ້ນຳນັກສຶກສາທີ່ເປັນຫົວໜ້າໃນການລຸກຮືຂຶ້ນແຕ່ບໍ່ສຳເລັດຜົນໃນປີ 1988 ນອກ ນັ້ນແລ້ວກໍຍັງແມ່ນພະອາຈານ Shin Gambira ພະສົງທີ່ມີຊື່ສຽງຂອງສາສະໜາພຸດທີ່ໄດ້ ນຳພາກັນປະທ້ວງຢູ່ຕາມຖະໜົນຫົນທາງ ໃນປີ 2007 ແລະຜູ້ນຳຊົນກຸ່ມນ້ອຍໃນລັດສານ Khun Htun Oo ທີ່ໄດ້ຖືກຕັດສິນໂທດ ຈຳຄຸກ 93 ປີ ໃນຂໍ້ຫາທໍລະຍົດຕໍ່ປະເທດຊາດ ອະດີດນາຍົກລັດຖະມົນຕີແລະຫົວໜ້າໜ່ວຍສືບລັບຂອງມຽນມາທ່ານ Khin Nyunt ກໍໄດ້ ຖືກປ່ອຍຈາກການກັກບໍລິເວນ ສື່ມວນຊົນຂອງທາງການມຽນມາລາຍງານວ່າ ພວກນັກໂທດເຫຼົ່ານີ້ ໄດ້ຖືກປ່ອຍພາຍໃຕ້ ການໃຫ້ອະໄພຍະໂທດ ທີ່ໄດ້ຮັບຄຳສັ່ງຈາກປະທານາທິບໍດີເທນເຊນເພື່ອໃຫ້ການສະໜັບ ສະໜຸນຕໍ່ການສ້າງຄວາມປອງດອງຊາດ ນີ້ແມ່ນການເຄື່ອນໄຫວລ່າສຸດໄປສູ່ການປະຕິຮູບ ທາງການເມືອງ ໂດຍລັດຖະບານມຽນມາຊຶ່ງໄດ້ຮັບການໜຸນຫຼັງຈາກພວກທະຫານ ທີ່ໄດ້ ເຂົ້າກຳອຳນາດໃນເດືອນມີນາຜ່ານມາ ຫຼັງຈາກການປົກຄອງເປັນເວລາຫຼາຍໆທົດສະວັດ ຂອງພວກທະຫານ ທ່ານ David Mathieson ນັກຄົ້ນຄວ້າກ່ຽວກັບເລື່ອງມຽນມາຂອງກຸ່ມປົກປ້ອງສິດທິມະນຸດ Human Rights Watch ກ່າວຕໍ່ວີໂອເອວ່າ ການໃຫ້ອະໄພໂທດ ທີ່ວ່ານີ້ແມ່ນເປັນບາດ ກ້າວທີ່ສຳຄັນ ກ່ຽວກັບເສັ້ນທງໄປສູ່ປະຊາທິປະໄຕຂອງມຽນມາ ທ່ານ Mathieson ເວົ້າວ່າ ທ່ານ Mathieson ກ່າວວ່າ ທ່ານຫວັງວ່າພວກທີ່ຖືກປ່ອຍເຫຼົ່ານີ້ຈະສາມາດມີບົດບາງບາງ ສ່ວນໃນຂັ້ນຕອນການເມືອງແຫ່ງຊາດກ່ອນການເລືອກຕັ້ງພິເສດຊຶ່ງຄາດວ່າຈະມີຂຶ້ນໃນວັນທີ 1 ເມສາຈະມານີ້ ການໃຫ້ອະໄພໂທດດັ່ງກ່າວມີຂຶ້ນນຶ່ງມື້ ຫຼັງຈາກລັດຖະບານມຽນມາໄດ້ລົງນາມໃນຂໍ້ຕົກລົງ ຢຸດຍິງ ກັບພວກກະບົດກະຫຼ່ຽງ ມັນເປັນຂີດໝາຍ ໃນການປະກາດຢຸດຍິງເທື່ອທຳອິດລະ ຫວ່າງລັດຖະບານ ແລະພວກກະບົດກະຫຼ່ຽງ ນັບແຕ່ໄດ້ມີການກໍ່ກະບົດບໍ່ດົນຫຼັງຈາກມຽນ ມາໄດ້ຮັບເອກກະລາດຈາກອັງກິດໃນປີ 1948